ועדת העבודה, הרווחה והבריאות, כנסת 16, פרוטוקול מספר 149, 2004-03-16 10:00

שאול יהלום: בוקר טוב, אני מתכבד לפתוח את ישיבת ועדת העבודה, הרווחה והבריאות.

שאול יהלום: אנחנו נמצאים בהכנה לקריאה שניה ושלישית של חוק עבודת נשים (תיקון מס' 26)(הארכת חופשת לידה בשל אשפוז ילוד), התשס"ג-2003 - מה שנקרא חוק הפגים – הצעת חוק של חברת הכנסת זהבה גלאון וחבר הכנסת שאול יהלום.

שאול יהלום: הנוסח מונח לפנינו, הוא אושר בקריאה ראשונה.

שאול יהלום: מדובר שכאשר הילוד מאושפז - -

אילנה כהן: אם הוא פג או שנשאר בגלל מחלה או מום.

שאול יהלום: - - זכאי אחד ההורים לחופשה.

ג'ודי וסרמן: יש הארכת תקופת חופשת הלידה, בגין אשפוז היולדת או הילוד, לפי התנאים הקבועים בחוק.

שאול יהלום: בסדר גמור.

שאול יהלום: האם יש למישהו הערות לקראת הקריאה השניה והשלישית?

אילנה כהן: אני חושבת שזה מבורך.

שאול יהלום: אין הערות.

שאול יהלום: מי בעד אישור החוק, ירים את ידו.

שאול יהלום: בעד: פה אחד נגד: אין אושר

שאול יהלום: תודה, החוק אושר.

שאול יהלום: אני מודה מאוד לכולם.

ג'ודי וסרמן: מה שמודגש בהצעת החוק הוא תיקוני נוסח.

ג'ודי וסרמן: אני מציעה שסעיף תחילה יהיה ב-1 לחודש, לאחר פרסומו.

ג'ודי וסרמן: האם זה מקובל?

שאול יהלום: בסדר.

שאול יהלום: תודה רבה, הישיבה נעולה.